recursal/SuperWikiNEXT-32B huggingface dataset:
| **तरीनकोट Tarinkot / ترين کوټ‎** |
| --- |
| तरीनकोट is located in अफ़ग़ानिस्तानतरीनकोटतरीनकोटअफ़ग़ानिस्तान में स्थिति |
| सूचना |
| **प्रांत व देश**: | ओरूज़्गान प्रान्त, अफ़ग़ानिस्तान |
| **जनसंख्या** (२०१२): | ६,३०० |
| **मुख्य भाषा(एँ)**: | पश्तो |
| **निर्देशांक**: | 32°37′36″N 65°52′24″E﻿ / ﻿32.62667°N 65.87333°E﻿ / 32.62667; 65.87333 |

**तरीनकोट** (पश्तो: ترين کوټ‎, अंग्रेज़ी: Tarinkot या Tarin Kowt) दक्षिणी अफ़ग़ानिस्तान के ओरूज़्गान प्रान्त की राजधानी है। इस शहर की आबादी सन् २०१२ में लगभग ६,३०० अनुमानित की गई थी। यह शहर वास्तव में एक छोटा सा क़स्बा है जिसके बाज़ार में लगभग २०० दुकाने हैं। प्रांत के राज्यपाल, जो २०१२ में असदउल्लाह हमदम थे, इसी बाज़ार से लगे एक दफ़्तर में काम करते हैं।

लोग
---

तरीनकोट इलाक़े में पश्तूनों के दो क़बीलियाई परिसंघ बसते हैं - दुर्रानी (उर्फ़ तरीन) और ग़िलज़​ई। यहाँ तरीनों की पोपोलज़​ई, बारकज़​ई, नूरज़​ई और अचकज़​ई शाखाएँ और ग़िलज़​ईयों की तोख़ी, होतक और सुलयमान-ख़ेल​ शाखाएँ हैं। शहर में ईराक़ से आये लगभग २,००० अरब भी बसे हुए हैं।

घटनाएँ
------

तरीनकोट बाक़ी दुनिया से कटा हुआ एक शहर है जिसे बाहरी दुनिया से केवल एक कंदहार जाने वाली सड़क जोड़ती है। सन् २००१ में बाद अफ़ग़ानिस्तान में हुए अमेरिकी हस्तक्षेप के बाद यहाँ के एक छोटे हवाई अड्डे का प्रयोग यहाँ तैनात अमेरिकी सैनिकों का दस्ता करता है। २००१ तक यहाँ तालिबान का क़ब्ज़ा था लेकिन १६ नवम्बर २००१ में यहाँ के पश्तून निवासी तालिबान के ख़िलाफ़ विद्रोह करने लगे, जिसमें आगे चलकर अफ़ग़ानिस्तान के राष्ट्रपति बनने वाले हामिद करज़ई भी सक्रीय थे। तालिबान ने वापस हमला किया लेकिन अमेरिकी सैनिकों और वायु सेना की मदद से इस क्षेत्र को तालिबान से मुक्त कर लिया गया।

मौसम
----

तरीनकोट में गर्मियों में सर्वाधिक तापमान औसतन ४०° सेंटीग्रेड तक चढ़ जाता है जबकि सर्दियों में न्यूनतम तापमान औसतन शुन्य से नीचे (-३° सेंटीग्रेड) तक गिर जाता है।

इन्हें भी देखें
---------------

* ओरूज़्गान प्रान्त

सन्दर्भ
-------

1. ↑  Afghanistan city populations Archived 2009-10-15 at the Wayback Machine, Source: Central Statistics Office Afghanistan, 2012
| **दक्षिण गोवा ज़िलाSouth Goa district** |
| --- |
| मानचित्र जिसमें दक्षिण गोवा ज़िलाSouth Goa district हाइलाइटेड है |
| सूचना |
| **राजधानी** : | मडगाँव |
| **क्षेत्रफल** : | 1,966 किमी² |
| **जनसंख्या**(2011): • घनत्व : | 6,39,962 330/किमी² |
| **उपविभागों के नाम:** | तालुक |
| **उपविभागों की संख्या:** | 6 |
| **मुख्य भाषा(एँ):** | कोंकणी, मराठी |

**दक्षिण गोवा जिला**, भारतीय राज्य गोवा के दो जिलों में से एक है। जिले का क्षेत्रफल 1966 वर्ग किमी और 2001 की जनगणना के अनुसार इसकी जनसंख्या 586591 है। इस जिले के उत्तर में उत्तर गोवा जिला, दक्षिण और पूर्व में कर्नाटक राज्य का उत्तर कन्नड़ जिला और पश्चिम में अरब सागर स्थित है।

इतिहास
------

पुर्तगालियों ने 1510 में गोवा में एक उपनिवेश स्थापित किया था और 17 वीं और 18 वीं शताब्दियों के दौरान उन्होने इसका विस्तार कर, इसे इसकी वर्तमान सीमाओं तक पहुँचा दिया। भारत ने 19 दिसम्बर 1961 को गोवा को अपने अधिकार क्षेत्र में ले लिया और गोवा तथा दो अन्य पूर्व पुर्तगाली अंत:क्षेत्रों को मिलाकर केन्द्र शासित प्रदेश गोवा का गठन किया। 1965 में दमन और दीव और गोवा को एक जिला बना दिया गया। 30 मई 1987 को गोवा को राज्य का दर्जा प्राप्त हो गया और इसका विभाजन दो जिलों उत्तर गोवा जिला और दक्षिण गोवा जिला में किया गया जबकि दमन और दीव को एक अलग केन्द्र शासित प्रदेश बना दिया गया।

प्रशासन और भाषा
---------------

जिले का प्रशासनिक मुख्यालय मडगांव है। जिला कोंकण प्रदेश का एक हिस्सा भी है। जिले का विभाजन छ: तालुकों क्रमश: मुरगांव, साल्सेट (मडगांव), क्यूपेम, कानकोना (चाउड़ी), संगेम और धारबन्दोरा में किया जाता है।

दक्षिण गोवा के अधिकांश लोगों की मातृभाषा कोंकणी है, जबकि महाराष्ट्र और कर्नाटक से सटे इलाकों में क्रमश मराठी और कन्नड़ भाषा बोली जाती है। गोवा राज्य की अधिकांश शिक्षित जनता अंग्रेजी भाषा और लगभग समस्त जनता हिन्दी भाषा का ज्ञान रखती है। जनसंख्या का एक छोटा भाग पुर्तगाली भाषा का ज्ञान रखता है, पर यह संख्या निरंतर कम हो रही है।

सन्दर्भ
-------

1. ↑  "The Rough Guide to Goa," Rough Guides UK, 2010, ISBN 9781405386616
2. ↑  "Goa and Mumbai," Amelia Thomas, Lonely Planet, 2012, ISBN 9781741797787

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***दक्षिण गोवा जिला*** से सम्बन्धित मीडिया है।  |

* दक्षिण गोवा जिला जालस्थल (अंग्रेजी)

| * दे
* वा
* सं
गोवा के जिले |
| --- |
| उत्तर गोवा जिला  •  दक्षिण गोवा जिला |
'लोकमान्य का स्वर्गवास' शीर्षक से नवजीवन का मुख्य समाचार
**नवजीवन ट्रस्ट** भारत के अहमदाबाद (गुजरात) स्थित पुस्तकों के प्रकाशक हैं। इसकी स्थापना सन १९२९ में महात्मा गांधी ने की थी। नवजीवन ने अब तक हिन्दी, गुजराती, अंग्रेजी एवं अन्य भाषाओं में कोई ८०० पुस्तकें प्रकाशित की है। अभी हाल में ही (दिसम्बर २००८) इन पुस्तकों से नवजीवन ट्रस्ट का कॉपीराइट समाप्त हुई है।

उद्देश्य
--------

*नवजीवन* का अर्थ होता है - *नया जीवन*। इसकी स्थापना के समय इसका घोषित उद्देश्य था - शान्तिपूर्ण तरीकों से हिन्द स्वराज की प्राप्ति ; अर्थात भारत के लिये स्वराज की प्राप्ति। इसके लिये संस्कारित एवं विद्वान कार्यकर्ताओं के द्वारा लोगों को शिक्षित करना इसका उद्देश्य था।

क़ैदियों के जीवन में सुधार का प्रयास
------------------------------------

इस ट्रस्ट अहमदाबाद के केन्द्रीय थाने के कैदियों के लिए 15 अक्टूबर 2018 से पत्रकारिता कोर्स शुरू किया । यह देश में ऐसा एकमात्र कोर्स है।

सन्दर्भ
-------

1. ↑  "संग्रहीत प्रति". मूल से 15 मई 2008 को पुरालेखित. अभिगमन तिथि 5 जनवरी 2009.
2. ↑  "संग्रहीत प्रति". मूल से 13 अक्तूबर 2018 को पुरालेखित. अभिगमन तिथि 12 अक्तूबर 2018.

बाह्री कड़ियाँ
--------------

* नवजीवन ट्रस्ट का जालघर (अंग्रेजी में)
* नवजीवन ट्रस्ट है राष्ट्रपिता का उत्तराधिकारी (वेबदुनिया)
* कोई भी छाप सकेगा गांधीजी के विचार[*मृत कड़ियाँ*]
* ई-बुक्स से गांधीवादी साहित्य को 'नवजीवन' (नईदुनिया-जागरण)
नैंसी क्यूरी
**नैन्सी जेन क्यूरी-ग्रेग** एक इंजीनियर, संयुक्त राज्य सेना अधिकारी और नासा की अंतरिक्ष यात्री हैं, जिनका जन्म २९ दिसंबर १९५८ को विल्मिंगटन, डेलावेयर में हुआ था। ग्रेग २२ से अधिक वर्षों के लिए संयुक्त राज्य की सेना में सेवा कर चुकी हैं और कर्नल की रैंक रखती हैं।

परिप्रेक्ष्य
------------

नासा के साथ, उन्होंने चार अंतरिक्ष शटल मिशनों में भाग लियाः एसटीएस -57, एसटीएस -70, एसटीएस -88, और एसटीएस 10 9 और अंतरिक्ष में 1,000 घंटे व्यतीत किए। उन्होंने ओहियो में ट्रॉय हाई स्कूल से स्नातक की उपाधि प्राप्त की, १९८० में ओहियो स्टेट यूनिवर्सिटी से जैविक विज्ञान में सम्मान के साथ बैचलर ऑफ आर्ट्स की डिग्री प्राप्त की, १९९५ में दक्षिणी कैलिफोर्निया विश्वविद्यालय से सुरक्षा इंजीनियरिंग में विज्ञान की डिग्री में मास्टर्स की डिग्री हासिल की और १९९७ में ह्यूस्टन विश्वविद्यालय से औद्योगिक इंजीनियरिंग में डॉक्टरेट की उपाधि प्राप्त की।

नासा करियर
----------

ग्रेग को सितंबर १९८७ में नासा के जॉनसन स्पेस सेंटर को शटल ट्रेनिंग एयरक्राफ्ट पर एक फ्लाइट सिमुलेशन इंजीनियर के रूप में नियुक्त किया गया था। ग्रेग १९९० में एक अंतरिक्ष यात्री बनीं और वह शटल और अंतरिक्ष स्टेशन के लिए रोबोट हार्डवेयर और प्रक्रिया विकास में शामिल हुईं। ग्रेग ने अंतरिक्ष यात्री कार्यालय रोबोटिक्स और पेलोड्स-प्राच्यता शाखाओं के प्रमुख और जेएससी के स्पेस एंड लाइफ साइंसेज डायरेक्टोरेट में प्राच्यता और मानव कारक कार्यालय के प्रमुख के रूप में भी काम किया है। उन्होंने उन्नत रोबोटिक्स प्रणालियों के विकास में जॉनसन स्पेस सेंटर के स्वचालन, रोबोटिक्स और सिमुलेशन डिवीजन की सहायता की और नासा के स्पेस मानव कारक इंजीनियरिंग परियोजना के लिए एक सलाहकार के रूप में कार्य कर रही हैं।

सितंबर २००३ में, ग्रेग को अंतरिक्ष शटल कार्यक्रम की सुरक्षा और मिशन आश्वासन कार्यालय की अगुवाई करने के लिए चुना गया था। और २००६ तक वह जेएससी इंजीनियरिंग निदेशालय में स्वचालन, रोबोटिक्स और सिमुलेशन डिवीजन के वरिष्ठ तकनीकी सलाहकार के रूप में कार्य करती रहीं। 
नासा छोड़ने के बाद, ग्रेग ने नासा के इंजीनियरिंग सुरक्षा केंद्र में प्रमुख अभियंता के रूप में कार्य किया। और अब वह कैरोलिना राज्य के विश्वविद्यालय में औद्योगिक इंजीनियरिंग विभाग में सहायक एसोसिएट प्रोफेसर के रूप में नियुक्त हैं।

पुरस्कार और सम्मान
------------------

* कला और विज्ञान छात्रवृत्ति पुरस्कार, ओहियो स्टेट यूनिवर्सिटी (१९८०)
* डिफेंस सुपीरियर सर्विस मेडल
* मेरिट की सेना
* रक्षा मेरिटोरियस सेवा पदक
* नासा के उत्कृष्ट नेतृत्व पदक
* नासा अंतरिक्ष उड़ान पदक
* रजत स्नूपी पुरस्कार

सन्दर्भ
-------

1. ↑  Evans, Ben (June 22, 2013). "A Legacy of Women in Space: Twenty Years Since STS-57 (Part 1)". AmericaSpace.
2. ↑  "संग्रहीत प्रति". मूल से 30 अक्तूबर 2013 को पुरालेखित. अभिगमन तिथि 21 मार्च 2017.
3. ↑   "Dr. Nancy J. Currie". NASA.gov.
**पुराप्राग्जीवी महाकल्प** या **पेलियोप्रोटेरोज़ोइक महाकल्प** (Paleoproterozoic Era) पृथ्वी के भूवैज्ञानिक इतिहास में एक महाकल्प था, जो आज से 250 करोड़ (यानि 2.5 अरब) वर्ष पहले आरम्भ हुआ और 160 करोड़ (1.6 अरब) वर्ष पहले अंत हुआ। इसके बाद मध्यप्राग्जीवी महाकल्प (मीसोप्रोटेरोज़ोइक, Mesoproterozoic) आया और उसके बाद नूतनप्राग्जीवी महाकल्प (नियोप्रोटेरोज़ोइक, Neoproterozoic) आया। नूतनप्राग्जीवी, मध्यप्राग्जीवी और पुराप्राग्जीवी महाकल्प तीनो मिलाकर प्राग्जीवी इओन (प्रोटेरोज़ोइक, Proterozoic) के तीन भाग हैं। पुराप्राग्जीवी महाकल्प प्राग्जीवी इओन का सर्वप्रथम महाकल्प था और उस से पहले आर्कीअन इओन चल रहा था।

पुराप्राग्जीवी महाकल्प पृथ्वी के सभी महाकल्पों में से सबसे लम्बा था। उस समय पृथ्वी अपने अक्ष पर आज की तुलना में अधिक तेज़ी से घूर्णन (रोटेशन) कर रही थी, जिस कारणवश दिन की लम्बाई छोटी थी। जहाँ आज 24 घंटों का दिन होता है, वहाँ तब वह 20 घंटों का था, और इस से अनुमान लगता है कि वर्ष में लगभग 450 दिन हुआ करते थे।

कल्प
----

पुराप्राग्जीवी महाकल्प को चार कल्पों में बांटा जाता है:

* स्टाथेरियाई कल्प (Statherian) - आज से 180.0–160.0 करोड़ वर्ष पूर्व।
* ओरोसिरियाई कल्प (Orosirian) - आज से 205.0–180.0 करोड़ वर्ष पूर्व।
* राएसियाई कल्प (Rhyacian) - आज से 230.0–205.0 करोड़ वर्ष पूर्व।
* साएडेरियाई कल्प (Siderian) - आज से 250.0–230.0 करोड़ वर्ष पूर्व।

इन्हें भी देखें
---------------

* महाकल्प (भूवैज्ञानिक)
* नूतनप्राग्जीवी महाकल्प
* मध्यप्राग्जीवी महाकल्प
* प्राग्जीवी इओन (प्रोटेरोज़ोइक, Proterozoic)

सन्दर्भ
-------

1. ↑  Ogg, James G.; Ogg, Gabi; Gradstein, Felix M. (2008). *The Concise Geologic Time Scale*. Cambridge University Press. पृ॰ 184. आई॰ऍस॰बी॰ऍन॰ 978-0-521-89849-2. मूल से 17 जून 2018 को पुरालेखित. अभिगमन तिथि 20 जुलाई 2018.
2. ↑  Pannella, Giorgio (1972). "Paleontological evidence on the Earth's rotational history since early precambrian". *Astrophysics and Space Science*. **16** (2): 212. डीओआइ:10.1007/BF00642735. बिबकोड:1972Ap&SS..16..212P. मूल से 6 जुलाई 2020 को पुरालेखित. अभिगमन तिथि 20 जुलाई 2018.
**नैनीताल जिला** भारतीय राज्य उत्तराखण्ड का एक जिला है। जिले का मुख्यालय नैनीताल शहर है। 

नैनीताल जिला, कुमाऊँ मण्डल में स्थित है और इसके उत्तर में अल्मोड़ा जिला और दक्षिण में उधमसिंहनगर जिला है। हल्द्वानी इस जिले में सबसे बड़ा नगर है।

प्रमुख नगर
----------

नैनीताल जिले के महत्वपूर्ण नगर हैं:

पटुवा डाँगर
जैसे ही हम नैनीताल से हल्द्वानी की ओर आते हैं, हमें चीड़ के घने वृक्षों के मध्य एक बस्ती सड़क के दाहिनी तरफ दिखाई देती है। यही पटुवा डाँगर है। यह नैनीताल से १४.९ कि॰मी॰ की दूरी पर स्थित है। पटुवा डाँगर पहाड़ों के मध्य एक सुन्दर नगर है यहाँ प्रदेश का 'वैक्सीन' का सबसे बड़ा संस्थान है, यहाँ भी देश-विदेश के पर्यटक आते रहते हैं।

हल्द्वानी
नैनीताल से ज्योलीकोट, रानीबाग और काठगोदाम होते हुए हम हल्द्वानी पहुँचते हैं। हल्द्वानी भाबर में बसाये जाने वाले नगरों में से पहला नगर है। नैनीताल जिले का ठंडियों का मुख्यालय भी हल्द्वानी है। यह नगर नैनीताल जिले का सबसे बड़ा नगर है जहाँ आधुनिक सभी प्रकार की सुविधायें उपलब्ध हैं। यह नगर उत्तर पूर्वी रेलवे से लखनऊ, आगरा और बरेली से जुड़ा हुआ है। पर्वतीय अंचल के प्राय: सभी छोटे-बड़े नगरों के लिए यहाँ से बस सेवा उपलब्ध है। काठगोदाम यहाँ से केवल ५ कि॰मी॰ दूर है। इसलिए सबी प्रकार की बस-सेवाएँ हल्द्वानी से ही प्रारम्भ होती है।

हल्द्वानी में पर्यटकों के लिए सभी प्रकार की सुविधाएँ उपलब्ध हैं। अधिकांश पर्यटक हल्द्वानी रहकर ही नैनीताल के अन्य क्षेत्रों का भ्रमण करते रहते हैं। हल्द्वानी में शिक्षा सम्बन्धी सभी प्रकार की सुविधाएँ प्राप्त हैं। रहने, खाने व स्वास्थ्य की दृष्टि से बी यहाँ उत्तम प्रबन्ध है। यहाँ पर कई होटल व गेस्ट हाऊस उपलब्ध है।

पंतनगर
पण्डित गोविन्द बल्लभ पंत के नाम पर इस नगर का नाम पड़ा। यहाँ पर पंत रेलवे स्टेशन तथा विश्व-प्रसिद्ध गोविन्द बल्लभ पंत कृषि विश्वविद्यालय स्थापित है। यह विश्वविद्यालय अपने ढ़ंग का विश्वविद्यालय है, जो सोलह हजार एकड़ भूमि में फैला हुआ है। यहाँ पर प्रत्येक वर्ष सैकड़ों छात्र - कृषक संगठन, कृषि अर्थशास्र, अभियांत्रिकी, ए. एच. (बी. बी. एस-सी.) गृह विज्ञान आदि की परिक्षाएँ उत्तीर्ण करते हैं। कृषि एवं पशु - चिकित्सा सम्बन्धी नये-नये विषयों का अध्ययन किया जाता है।

यहाँ पर एक हवाई अड्डा है जहाँ दिल्ली से विमान आते-जाते हैं। नैनीताल पहुँचने के लिए निकटतम हवाई अड्डा यही है।

तराई-भाबर में नैनीताल जिल के उभरते हुए नगर रुद्रपुर, किच्छा, गदरपुर, रामनगर, बाजपुर और जसपुर हैं। ये सारे नगर कृषि की उन्नति पर उभरे हैं। तराई के क्षेत्र में अधिक उपज होने के कारण ये सारे नगर दिन-प्रतिदिन बढ़ते जा रहे हैं।

बहुत से देशी व विदेशी पर्यटक तराई-भाबर के जन-जीवन को भी देखना चाहते हैं। ऐसे पर्यटक इन नगरों में रहकर तराई-भाबर का जन-जीवन देखकर आनंद लेते हैं।

जनसांख्यिकी
-----------

२००१ की जनगणना के अनुसार, नैनीताल जिले की जनसंख्या ७,६२,९०९ है, जिनमें हिन्दू ६,५५,२९० (८५.९%), मुसलमान ८६,५३२ (११.३%) और सिख १६,१०७ (२.१%) हैं।

सन्दर्भ
-------

1. ↑  "उत्तराखण्ड - भारत के जिले: भारत को जाने". भारत का राष्ट्रीय पोर्टल. मूल से 19 फ़रवरी 2009 को पुरालेखित. अभिगमन तिथि 2009-04-04.

बाहरी कड़ियाँ
-------------

* आधिकारिक जालस्थल (अंग्रेज़ी)
**नवजात हत्या** जीवन के प्रथम 24 घण्टों के दौरान माता-पिता द्वारा निज नवजात शिशु की पूर्व-निर्धारित हत्या काण्ड है।  

 
> "... प्रतिवर्ष, शताधिक महिलाएँ नवजात हत्या करती हैं: वे अपने नवजात शिश्वों को मारती हैं या उन्हें मरने देती हैं। अधिकांश नवजात हत्या की खोज नहीं की जाती है, किन्तु हर बार एक चौकीदार कूड़ेदान में एक छोटे से शरीर में रक्त के निशान का पीछा करता है, या एक महिला मूर्छित हो जाती है और चिकित्सकों को उसके भीतर एक बीजाण्डासन के अवशेष मिलते हैं।"
> —स्टीवन पिंकर, *दि न्यू यॉर्क टाइम्स*, 1997

1. ↑  Craig, M. (2004). "Perinatal risk factors for neonaticide and infant homicide: Can we identify those at risk?". *Journal of the Royal Society of Medicine*. **97** (2): 57–61. PMC 1079289. PMID 14749398. डीओआइ:10.1177/014107680409700203.
2. ↑  Resnick, Phillip J. (1969). "Child Murder by Parents: A Psychiatric Review of Filicide". *American Journal of Psychiatry*. **126** (3): 325–334. PMID 5801251. डीओआइ:10.1176/ajp.126.3.325.
3. ↑  Pinker, Steven (2 November 1997). "Why They Kill Their Newborns". *The New York Times*. अभिगमन तिथि 5 July 2019.

नवजात हत्या प्रायः पिता की तुलना में माताओं द्वारा अधिक किया जाता है; पिता की तुलना में माता द्वारा किए जाने की सम्भावना भी अधिक होती है।

सन्दर्भ
-------
निव्ख़ों का एक समूह
अपनी पारम्परिक वेशभूशा में दो निव्ख़ शिकारी
**निव्ख़** या **निव्ख़ी** (रूसी भाषा: Нивхи, अंग्रेज़ी: Nivkh) या **गिल्यक** एक मानव समुदाय है जो रूस के सूदूर-पूर्व में साख़ालिन द्वीप और ख़ाबारोव्स्क क्राय में अमूर नदी के सागर से मिल जाने वाले क्षेत्र में रहता है। यह इस क्षेत्र के प्राचीनतम निवासी माने जाते हैं। प्राचीनकाल में यह गर्मियों में समुद्र-तटों के पार और सर्दियों में तटों से हटकर नदी-झरनों के पास मछुआरों और शिकारियों का जीवन व्यतीत करते थे। सन् २००२ की रूसी जनगणना में इनकी अनुमानित आबादी केवल ५,२८७ गिनी गई थी। इनकी भाषा बिलकुल पृथक है और इसका किसी भी अन्य ज्ञात भाषा से सम्बन्ध नहीं, हालांकि इस भाषा के अन्दर चार ज्ञात उपभाषाएँ हैं।

नाम का उच्चारण
--------------

'निव्ख़' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

इतिहास
------

माना जाता है कि निव्ख़ों के पूर्वज साइबेरिया में बायकल झील से पूर्व में आज से १०,००० साल से भी पहले पहुंचे। निव्ख़ों के बाद इस क्षेत्र में बहुत सी अन्य जातियाँ आई जिनसे निव्ख़ों को बहुत हानि हुई। पहले यहाँ तुन्गुसी लोग आए, जिनके एक मान्छु-नामक समुदाय ने निव्ख़ों से लगान लेना शुरू कर दिया। १९वीं सदी तक इस इलाक़े में रूसी साम्राज्य का क़ब्ज़ा हो गया और रूसी कोज़ाकों ने निव्ख़ ज़मीनों को अपना बनाकर निव्ख़ों को एक छोटा-सा निर्धन अल्पसंख्यक समुदाय बना छोड़ा। आधुनिक युग में बहुत से निव्ख़ों ने रूसी रहन-सहन और खान-पान अपना लिया है। धार्मिक दृष्टि से अधिकतर निव्ख़ ओझा प्रथा में विशवास रखते हैं हालांकि कुछ ने रूसी ईसाई धर्म अपना लिया है।

इन्हें भी देखें
---------------

* साख़ालिन
* ख़ाबारोव्स्क क्राय
* साइबेरिया
* तुन्गुसी लोग

सन्दर्भ
-------

1. ↑  Prehistoric Hunter-Gatherers of the Baikal Region, Siberia: Bioarchaeological Studies of Past Life Ways, University of Pennsylvania Press, 2010, ISBN 978-1-934536-11-7, *... The relic populations—such as Kets, Yukagirs, Nivkhs, Koryaks, and Chukchi, which are also considered to be linguistic isolates (Levin and Potapov 1964; Fitzhugh and Crowell 1998)—may represent the remnants of older ethnic groups or populations that were pushed into the peripheral areas of Siberia as groups with new subsistence strategies (eg, reindeer herding) moved into their former territories (Levin and Potapov 1964; Simchenko 1976) ...*
**तवलीन सिंह** (जन्म १९५०) भारत की प्रसिद्ध स्तम्भकार, राजनैतिक लेखिका एवं साहित्यकार हैं।

परिचय
-----

तवलीन सिंह का जन्म १९५० में मसूरी में हुआ था। उन्होने वेल्हाम कन्या विद्यालय में शिक्षा पायी। १९६९ में नई दिल्ली पॉलीटेकनिक से उन्होने लघु-अवधि का पत्रकारिता पाठ्यक्रम पूरा किया।उन्होंने पाकिस्तान के नेता सलमान तसीर से शादी की।उन दोनों से एक बेटा आतिश है।

उन्होने अपने करीअर की शुरुआत इंग्लैण्ड के 'इविनिंग मेल' से की। वहाँ ढाई वर्ष बिताने के बाद १९७४ में वे भारत लौटीं और 'स्टेट्समैन' में रिपोर्टर के तौर पर कार्य करना आरम्भ किया। १९८२ में 'टेलीलीग्राफ में विशेष संवाददाता के तौर पर जुड़ीं। 

१९८५ में तथा १९८७ में वे 'सन्डे टाइम्स' की दक्षिण एशिया सम्वाददाता के तौर पर कार्य किया। इसके बाद वे 'इण्डिया टुडे' तथा 'इण्डियन एक्सप्रेस' में फ्रेलांसर के रूप में कार्य करना शुरू किया।

१९९० में वे टेलीविजन के साथ जुड़ीं। उन्होने 'इपुल प्ल्स' और 'बिजनेस प्लस' नामक दो विडियो पत्रिकाएँ बनायी। स्टर प्ल्स के लिए उन्होने 'एक दिन एक जीवन' नामक एक हिन्दी साप्ताहिक प्रोग्राम भी संचालित किया।

सम्प्रति वे इण्डियन एक्सप्रेस और हितवद के लिए रविवार को एक स्तम्भ लिखतीं हैं।
उन्होंने पाकिस्तानी व्यवसायी एवम राजनीतिज्ञ, सलमान तासीर से शादी की जिससे उनका बेटा आतिश ताशीर हुआ ।

कृतियाँ
-------

* *Kashmir: A Tragedy of Errors*. Viking, 1995. ISBN 0-14-025078-6.
* *Lollipop Street: Why India Will Survive Her Politicians*. Viking, 1999. ISBN 0-670-88838-9.
* *Fifth Column*. Viking, ISBN 0-670-08135-3.
* *Political and Incorrect: The real India, warts and all*. Harpercollins. 2008. ISBN 81-7223-712-X.
* *Durbar*. Hachette, 2012. ISBN 978-93-5009-444-0.

बाहरी कड़ियाँ
-------------

* Excerpt from 'Durbar'
* Can you take it Tavleen Singh (interview)
* Archive of Tavleen Singh's articles

सन्दर्भ
-------

1. ↑  "A son in search of his father". Mid Day. 6 January 2011.
2. ↑  यू ट्यूब पर Interview Tavleen Singh on Newslaundry - I Agree with Tavleen Singh देखें।.
3. ↑  Tavleen Singh’s latest book compiles contemporary history Archived 2014-01-16 at the Wayback Machine Financial Express, Jul 22, 2008.
4. ↑  "संग्रहीत प्रति". मूल से 9 दिसंबर 2013 को पुरालेखित. अभिगमन तिथि 15 जनवरी 2014.
**द्विज**(English:secondary) शब्द 'द्वि' और 'ज' से बना है। द्वि का अर्थ होता है दो और ज (जायते) का अर्थ होता है जन्म होना अर्थात् जिसका दो बार जन्म हो उसे द्विज कहते हैं। द्विज शब्द का प्रयोग हर उस मानव के लिये किया जाता है जो एक बार पशु के रुपमे माता के गर्भ से जन्म लेते है और फिर बड़ा होने के वाद अच्छी संस्कार से मानव कल्याण हेतु कार्य करने का संकल्प लेता है। द्विज शब्द का प्रयोग चारों वर्णों के लिये किया जाता है जो है ब्राह्मण, क्षत्रिय , वैश्य और शूद। मानव जब जन्म लेता है तो वो केवल पशु समान होता है परन्तु जब वह संस्कारवान और ज्ञानी होता है तब ही उसका जन्म पुनः अर्थात वास्तविक रुप मे होता है।

उदाहरण
------

* "दूसरा जन्म होना(शिक्षा व ज्ञान की दृष्टि से) मातृ की कोख से जन्म के पश्चात अर्थात जन्म के पश्चात कर्मणा वर्ण को प्राप्त करने वाला" यह अर्थ है द्विज़ का। द्वि+ज अर्थात द्वि=दो,ज=जायते, यानि जो संसार मे जन्म लेने के पश्चात अपने संस्कार व विद्या के अनुसार जिस वर्ण को प्राप्त करता है,वही द्विज कहलाता है!

मूल
---

मूलतः यह संस्कृत शब्द है।

अन्य अर्थ
---------

* विद्वान, वह विद्वान जो ज्ञान का दान करे!
* दो बार जन्म लेने वाला
* अंडे से जन्म लेने वाला
* विप्र
* भूसुर
* ब्राह्मण
* खग
* पक्षी
* अंडज
* साँप

संबंधित शब्द
------------

### हिंदी में

* अंडज
* सर्प

### अन्य भारतीय भाषाओं में निकटतम शब्द
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

 एल.जी इलेक्ट्रॉनिक्स का त्रिआयामी दूरदर्शन उपकरण
**त्रिआयामी दूरदर्शन** (अंग्रेज़ी:*थ्री-डी टेलीविज़न*) एक प्रकार का दूरदर्शन होता है, जिसमें प्रदर्शन की त्रिआयामी तकनीकों का प्रयोग किया जाता है, जैसे: स्टीरियोस्कोपिक कैप्चर, बहु-दृश्य कैप्चर या द्विआयामी गहरायी एवं एक त्रिआयामी पटल। त्रिआयामी पटल एक विशेष दर्शन युक्ति होती है, जो किसी कार्यक्रम का प्रोजेक्शन एक यथार्थ स्वरूपी त्रि-आयामी क्षेत्र की तरह करता है। त्रिआयामी कार्यक्रम के धारावाहिक संयुक्त राज्य में १९९० के दशक के अंतिमदौर में लोकप्रिय रहे और दर्शकों में इन्होंने काफी लोकप्रियता अर्जित की। थ्रीडी तकनीक को एक उदाहरण के तौर पर समझा जा सकता है। एक कंप्यूटर माउस को देखते हुए मूलत: बाईं और दाईं आंख के दो अलग-अलग लैंस होते हैं जो माउस के भिन्न कोणों की पहचान करते हैं। दोनों लैंस यही संदेश अपने अपने तरीके से मस्तिष्क तक पहुंचाते हैं। मस्तिष्क उस छवि के लिये इमेज प्रोसेसर की तरह काम करता है, यानी दोनों लैंसों से पहुंचने वाली अलग अलग छवियों को मिलाकर एक कर के त्रिआयामी छवि का निर्माण करता है। सिद्धांत रूप में यह वही तरीका है जिसके आधार पर फ्यूजीफिल्म कंपनी का फाइनपिक्स त्रिआयामी कैमरा काम करता है।

ऐनक
---

त्रिआयामी पटल के लिये एक ऐनक भी चाहिये होती है। इए ऐनक (चश्मे) टीवी के साथ ही मिलेंगे। ये वे विशेष तकनीक से बनाए गए हैं और इनमें बैटरी का प्रयोग इस्तेमाल किया गया है। इन बैटरीयों को एक चार्जय के द्वारा चार्ज किया जा सकेगा। बिना चश्मे के इस टीवी पर त्रिआयामी सामग्री को देखेंगे तो दृश्य धुंधले और अस्पष्ट नजर आएंगे। इस पटल को सामान्य रंगीन दूरदर्शन पटल की तरह भी देखा जा सकेगा और विशेष परिस्थतियों में यह त्रिआयामी चित्र दिखाएंगे। यानी दोनों तरह के दृश्यों का अनुभव लिया जा सकेगा। पर साधारण त्रिआयामी टेलिवीज़नों में पटल को त्रिआयामी तकनीक के साथ जोड़ा गया है और बिना चश्मे के छवि त्रिआयामी तो क्या, द्विआयामी भी साफ नजर नहीं आएगी। ये चश्मे काफी नाजुक और महंगे होते हैं।

विश्व में त्रिआयामी दूरदर्शन तकनीक के अंदर रहते हुए कुछ कंपनियां जैसे एल.जी इलेक्ट्रॉनिक्स और पैनासॉनिक, ऑटोस्टीरियोस्कोपिक त्रिआयामी टेलिविज़न पर काम कर रहे हैं जिसे देखने के लिए विशेष सहायक उपकरणों की आवश्यकता नहीं रहेगी। ऑटोस्टीरियोस्कोपिक त्रिआयामी दूरदर्शन उपकरण भी उपरोक्त वर्णित त्रिआयामी तकनीक के आधार पर काम करती है जो लेंटिक्युलर लैंसों और पैरालेक्स बैरियर पर आधारित होती है।

इन्हें भी देखें
---------------

* त्रिआयामी चलचित्र
* थ्री डी सामरी (1985 फ़िल्म)
* थ्री डी फिल्म
* जी-फोर्स त्रिआयामी चलचित्र

सन्दर्भ
-------

1. 1 2  3डी टीवी का आया जमाना Archived 2015-10-13 at the Wayback Machine। हिन्दुस्तान लाइव। १८ मार्च २०१०
2. ↑  लीजिए अब हाजिर है, थ्रीडी टीवी। पत्रिका

बाहरी कड़ियाँ
-------------

* जल्द देख सकेंगे टीवी पर 3डी[*मृत कड़ियाँ*]|बिज़्नेस भास्कर
नेशनल हेराल्ड के प्रकाशकों ने १ नवंबर १९४७ को दैनिक नवजीवन का प्रकाशन शुरु किया। इससे पहले नवजीवन नाम से एक अखबार महात्मा गांधी निकालते थे, इसलिए दैनिक नवजीवन का प्रकाशन शुरु करने से पहले उनकी 

अनुमति ली गयी, जिसे गांधी ने सहर्ष प्रदान कर दिया।

अंग्रेजी अखबार नेशनल हेराल्ड और उर्दू अखबार कौमी आवाज की तर्ज पर ही दैनिक नवजीवन भी महात्मा गांधी के स्वतंत्रता आंदोलन के मूल्यों और पंडित जवाहर लाल नेहरू के आधुनिक भारत के नजरिए को आम लोगों तक पहुंचाने के मकसद से शुरु किया गया। अखबार का उद्देश्य स्वतंत्रता आंदोलन के गांधी के मूल्यों, आधुनिक, जनतांत्रिक, इंसाफ-पसंद, उदारवादी और सामाजिक समरसता वाले राष्ट्र के निर्माण को गति देना था। दैनिक नवजीवन और उर्दू अखबार कौमी आवाज ने अपने प्रभावशाली तेवरों से एक ऐसा राष्ट्र बनाने की कोशिशों को आवाज दी जो विश्व शांति, वैज्ञानिक और तार्किक कसौटी पर खरा उतरने को कृतसंकल्प था।

दैनिक नवजीवन का प्रकाशन दि एसोसिएटेड जर्नल्स लिमिटेड कंपनी करती है और बदलते हालात और आधुनिक तकनीक के दौर में मजबूत डिजिटल उपस्थिति दर्ज कराने के लिए मल्टीमीडिया आउटलेट के साथ इसके डिजिटल और समाचार पत्र स्वरूप का फिर से प्रकाशन शुरु हुआ है। नवजीवन वेबसाइट की शुरूआत २८ अगस्त, २०१७ को हुई।

दि एसोसिएटेड जर्नल्स लिमिटेड ऐसी कंपनी है जो कंपनी से होने वाले किसी भी फायदे को अपने सदस्यों में नहीं बांटती है क्योंकि कंपनी का उद्देश्य मुनाफा कमाना नहीं, बल्कि पत्रकारिता के उच्च मापदंडों को अपनाते हुए आम लोगों के मुद्दों को सामने लाना है।<ref name="
नवजीवन अखबार अपने मूल्यों की वजह से कांग्रेस की चाटुकारिता करना इसकी प्रमुख प्रतिबद्धता है जिसे यह बिना किसी शर्म और संकोच के आगे बढ़ाने के लिए कृत संकल्पित है।

सन्दर्भ
-------

1. ↑
2. ↑  "National Herald, Navjivan to resume publication". मूल से 2 सितंबर 2016 को पुरालेखित. अभिगमन तिथि 6 जुलाई 2018.
3. ↑  AJL announces launch of website of Navjivan in Hindi
रशायनशास्त्र में **त्रि-बन्ध** (Triple bond) दो परमाणुओं के मध्य के उस आबन्ध को कहते हैं जिसमें २ इलेक्ट्रॉन वाले सह-संयोजी आबन्ध की तुलना में ६ इलेक्ट्रॉन भाग लेते हैं। सबसे सामान्य त्रि-बन्ध, एल्काइनों में दो कार्बन-परमाणुओं के मध्य पाये जाते हैं। इसके अतिरिक्त अन्य त्रि-बन्ध वाले यौगिकों में सायनाइड और आइसो-सायनाइड हैं। कुछ द्विपरमाण्विक अणु जैसे द्वि-नाइट्रोजन और कार्बन मोनोआक्साइड में भी त्रि-बन्ध पाये जाते हैं। रासायनिक सूत्र में त्रि-बन्ध को दर्शाने के लिए दोनों अणुओं के मध्य तीन समान्तर रेखाओं (≡) बनायी जाती हैं।

त्रि-बन्ध, तुल्य एकल-बन्ध और द्वि-बन्ध से छोटे और अधिक मजबूत होते हैं जिनकी बन्ध कोटि तीन होती है।

|  |  |  |
| --- | --- | --- |
|  |  |  |
| एसिटिलीन, H−C≡C−H | साइनोजीन, N≡C−C≡N | कार्बन मोनोआक्साइड, C≡O |
| **त्रि-बन्ध के साथ रासायनिक यौगिक** |

सन्दर्भ
-------

1. ↑  मार्च, जैर्री (१९८५), Advanced Organic Chemistry: Reactions, Mechanisms, and Structure (3rd ed.), न्यूयॉर्क: विली, ISBN 0-471-85472-7
2. ↑  *Organic Chemistry [कार्बनिक रसायन]* (अंग्रेज़ी में) द्वितीय संस्करण, जॉन मैकमर्री
3. ↑  Pyykkö, Pekka; Riedel, Sebastian; Patzschke, Michael (2005). "Triple-Bond Covalent Radii". *Chemistry: A European Journal*. **11** (12): 3511–20. PMID 15832398. डीओआइ:10.1002/chem.200401299.

|  |  |
| --- | --- |
| प्राधिकरण नियंत्रण | 
* जी॰एन॰डी॰: 4150646-7

 |
सिचुआन में एक मार्गदर्शक जिसमें सबसे ऊपर नोसू (यी) में, उसके नीचे चीनी में और सबसे नीचे अंग्रेज़ी में लिखा हुआ है
**नोसू** (नोसू: ꆈꌠ, अंग्रेज़ी: Nuosu), जिसे **उत्तरी यी**, **लिआंगशान यी** और **सिचुआन यी** भी कहा जाता है, दक्षिणी चीन में बसने वाले यी लोगों द्वारा बोली जाने वाली तिब्बती-बर्मी भाषाओँ की सदस्य यी भाषाओँ की मानक भाषा है। सारी यी बोलियों में यह अकेली है जिसे पाठशालाओं में लिखित रूप से पढ़ाया जाता है। दुनिया भर में ८० लाख की आबादी रखने वाले यी समुदाय में से २० लाख अब नोसू बोलते हैं और यह तादाद बढ़ रही है। तिब्बती-बर्मी भाषा परिवार में यी भाषाएँ बर्मी भाषा के करीब मानी जाती हैं।

लिपि
----

यी की अपनी चित्रलिपि पर आधारित एक लिपि है जिसमें ८,००० - १०,००० चिह्न हैं। हालांकि चीनी भावचित्र में एक प्रकार की चित्रलिपि पर आधारित हैं, लेकिन चीनी लिपि और यी लिपि में कोई सम्बन्ध नहीं मिला है। आधुनिक यी लिपि को 'नोसू ब्बर्मा' (ꆈꌠꁱꂷ, nuosu bburma) कहा जाता है।

इन्हें भी देखें
---------------

* यी लोग
* तिब्बती-बर्मी भाषाएँ
* बर्मी भाषा

सन्दर्भ
-------

1. ↑  Nominalization in Asian Languages: Diachronic and Typological Perpsectives Archived 2014-10-01 at the Wayback Machine, Foong Ha Yap, Janick Wrona, Karen Grunow-harsta, John Benjamins Publishing Company, 2011, ISBN 978-90-272-0677-0, *... Nuosu Yi (a Tibeto-Burman language spoken mainly in the southwestern provinces of Sichuan, Yunnan, and Guizhou in China) ...*
चीन के निंगशिया प्रांत से १०वीं या ११वीं सदी में बनी एक तस्वीर जो शायद एक तान्गूत आदमी की है
**तान्गूत** (चीनी भाषा: 党项, अंग्रेज़ी: Tangut) एक तिब्बती-बर्मी भाषा बोलने वाला समुदाय था जिसने प्राचीन चीन के पश्चिम में पश्चिमी शिया राज्य स्थापित किया। माना जाता है कि वे १०वीं सदी ईसवी से पहले उत्तर-पश्चिमी चीन में आ बसे थे। माना जाता है कि इनका तिब्बती लोगों से नसल का सम्बन्ध था लेकिन जहाँ ऐसी अन्य जातियाँ तिब्बती समुदाय में घुल गई वहाँ तान्गूत तिब्बत से दूर उत्तर में थे इसलिए इनकी अलग पहचान बनी रही। चीन में तान्गूत लोगों को चिआंग लोगों की एक प्राचीन शाखा समझा जाता है।

विवरण
-----

तान्गूतों ने समय के साथ बौद्ध धर्म अपना लिया और उनके पश्चिमी शिया राज्य का राजकीय धर्म भी यही था। उन्होंने सारे प्रमुख बौद्ध ग्रंथों का अपनी तान्गूत भाषा में अनुवाद कर लिया। तिब्बती भाषा की तरह उन्होंने अपनी भाषा लिखने के लिए एक लिपि विकसित करी लेकिन जहाँ तिब्बती लिपि भारत की लिपि-परम्परा पर आधारित थी वहाँ तान्गूत लिपि चीनी भावचित्रों से आगे विकसित की गई। मंगोलिया में चंगेज़ ख़ान के उभरने के बाद मंगोल साम्राज्य फैला और तान्गूतों का पश्चिमी शिया ध्वस्त हो गया। फिर भी तान्गूतों की भाषा १६वीं सदी ईसवी तक मध्य चीन में बोली जाती रही और बहुत से तान्गूत मंगोलों के साथ कार्यरत हो गए। आज भो मंगोलिया में 'तान्गूद' के पारिवारिक नाम वाले लोग रहते हैं।

इन्हें भी देखें
---------------

* पश्चिमी शिया
* तान्गूत भाषा
* चिआंग लोग
* तिब्बती-बर्मी भाषाएँ

सन्दर्भ
-------

1. 1 2  Tibet: A History, Sam Van Schaik, Yale University Press, 2011, ISBN 978-0-300-15404-7, *... The Tanguts were a people from the same ethnic background as the Tibetans, but unlike the Azha and the Sumpa, who had been subsumed by the Tibetan empire and by Tibetan culture, the Tanguts lived far enough to the north to have avoided this fate ...*
**द्विजदेव (कवि )**  (१८३० -१८७१ ):रीति कालीन स्वच्छन्द मुक्तक काव्य परम्परा के अंतिम कवि हैं। ये अयोध्या के महाराज मान सिंह माने जाते हैं जो द्विजदेव के नाम से कविता करते थे। ये जाति से ब्राह्मण थे। अंत समय में सब कुछ त्याग कर वृन्दावन चले गए।

साहित्य सृजन
------------

इन्होंने प्रणय भावनाओं की अभिव्यक्ति सहज स्वाभाविक रूप से की है। निम्न पंक्तियाँ द्रष्टव्य हैं :

तू जो कही ,सखि ! लोनो सरूप ,सो मो अँखियान कों लोनी गई लगि।
+ + + +

एहो ब्रजराज ! मेरो प्रेमधन लूटिबे को , बीरा खाय आये कितै आप के अनोखे नैन !
+ + + +

हाय इन कुंजन तें पलटि पधारे श्याम ,देखन न पाई वह मूरति सुधामई।
आवन समै में दुखदाइनि भई री लाज ,चलन समै में चल पवन ने दगा दई।।

ऋतु -वर्णन
----------

ऋतू -वर्णन के क्षेत्र में इन्होंने मुक्तक काव्य परम्परा के अन्य कवियों की अपेक्षा अधिक उची दिखाई है। इसकी सार्थकता निम्नांकित उद्धरणों में देखि जा सकती है :

मिलि माधवी आदिक फूल के व्याज विनोद -लवा बरसायो करै।
रवि नाच लता गन तान वितान सबै विधि चित्त चुरायो करै।
द्विजदेव जु देखि अनोखी प्रभा अलि -चारन कीरति गया करै।
चिरजीवो ,बसन्त ! सदा द्विजदेव प्रसूनन की झरि लायो करै।।
घहरि घहरि घन सघन चहूँधा घेरि , छहरि छहरि विष -बूँद बरसावै ना।
द्विजदेव की सौं अब चूकै मत दाँव ,ए रे पातकी पपीहा !तू पिया की धुनि गावै ना।।
* + + +

हौं तौ बिन प्राण ,प्रान चाहत तजोई अब ,कत नभ चंद तू अकास चढ़ि धावै ना।।

प्रकाशित ग्रन्थ
---------------

1. शृंगार -बत्तीसी
2. शृंगार -लतिका

| * दे
* वा
* सं
**रीति काल के कवि** |
| --- |
| **रीति काल के कवि**  | केशव • चिंतामणि • देव • मतिराम • भिखारीदास• भूषण • घनानंद • पद्माकर |
| **रीतिकाल के रीतिग्रंथकार कवि** | चिन्तामणि त्रिपाठी •  बेनी असनी वाले •  महाराज जसवंत सिंह •
 बिहारी लाल •  मंडन • मतिराम •  भूषण •  कुलपति मिश्र •  सुखदेव मिश्र •  कालिदास त्रिवेदी •  राम •  नेवाज •  देव •  श्रीधर या मुरलीधर •  सुरति मिश्र •  कवीन्द्र उदयनाथ •  श्रीपति •  वीर •  कवि •  रसिक सुमति •  गंजन •  अली मुहिब खाँ प्रीतम •  (भिखारीदास) •  भूपति राजा गुरुदत्त सिंह •  तोषनिधि •  दलपतिराय •  बंशीधर •  सोमनाथ • रसलीन •  रघुनाथ •  दूलह •  कुमारमणि भट्ट •  शंभुनाथ मिश्र •  शिवसहाय दास •  रूपसाहि •  ऋषिनाथ •  वैरीसाल • दत्त •  रतन कवि •  नाथ (हरिनाथ) •  मनीराम मिश्र •  चंदन •  देवकीनंदन •  महाराज रामसिंह •  भान कवि •  थान कवि •  बेनी बंदीजन •  बेनी प्रवीन •  जसवंत सिंह द्वितीय •  करन कवि •  गुरुदीन पांडे •  ब्रह्मदत्त •  पद्माकर भट्ट •  ग्वाल कवि •  प्रतापसाहि •  रसिक गोविंद •  रसिक गोविंदानंदन •द्विजदेव (कवि )\* |
| **०** | ० |

सन्दर्भ
-------

1. 1 2 3
2. ↑  "संग्रहीत प्रति". मूल से 4 अप्रैल 2019 को पुरालेखित. अभिगमन तिथि 15 जून 2020.
गणित में दो समुच्चयों X और Y पर **द्वयी सम्बन्ध** (binary relation) उन समुच्चयों के कार्तीय गुणन {\displaystyle X\times Y;} का एक उपसमुच्चय होता है। दूसरे शब्दों में, द्वयी सम्बन्ध, क्रमित युग्मों (*x*, *y*) का एक समुच्चय होता है, जहाँ x तथा y क्रमशः समुच्चय X और Y के अवयव हैं। अतः कोई अवयव x किसी अवयव y सम्बन्धित तभी कहा जाएगा, यदि और केवल यदि युग्म (*x*, *y*) उस द्वयी सम्बन्ध को परिभाषित करने वाले क्रमित युग्मों के समुच्चय का अवयव हो। 

उदाहरण के लिए, अभाज्य संख्याओं के समुच्चय {\displaystyle \mathbb {P} } तथा पूर्णाकों के समुच्चय {\displaystyle \mathbb {Z} } पर "विभाजित करता है" सम्बन्ध, एक द्वयी सम्बन्ध है। यहाँ प्रत्येक अभाज्य संख्या p उन सभी पूर्णाकों के सम्बन्धित है जो p के गुणक 
हैं लेकिन उन पूर्णांकों से सम्बन्धित नहीं है जो उसके गुणक नहीं हैं। 

द्वयी सम्बन्ध, गणित की अनेक शाखाओं में प्रयुक्त होते हैं। जैसे कि

* अंकगणित में : "से बड़ा है" (is greater than), "के बराबर है" (is equal to) और "विभाजित करता है" (divides)।
* ज्यामिति में : "के सर्वांगसम है" (is congruent to)
* ग्राफ सिद्धान्त : "से संलग्न है" (is adjacent to)
* रैखिक बीजगणित : "के लम्बकोणी है" (is orthogonal to)

सन्दर्भ
-------

1. ↑  Codd, Edgar Frank (June 1970). "A Relational Model of Data for Large Shared Data Banks" (PDF). *Communications of the ACM*. **13** (6): 377–387. डीओआइ:10.1145/362384.362685. अभिगमन तिथि 2020-04-29. नामालूम प्राचल `|s2cid=` की उपेक्षा की गयी (मदद)

इन्हें भी देखें
---------------

* क्रमित युग्म
* तुल्यता सम्बन्ध
* तुल्यता वर्ग
पाइप, उनके जोड़, वाल्व आदि नलकर्म के मुख्य कार्य हैं।

पाइप कर्तक (पाइप कटर)
इमारतों में जल, गैस, जलनिकासी, शौचगृह, रसोईघर, स्नानगृह आदि के लिए नलों की जुड़ाई, मरम्मत, झलाई आदि की कला को **नलकर्म** या **नलकारी** कहते हैं। अंग्रेजी में इसे प्लमिंग (Plumbing) कहते हैं, क्योंकि इस काम में सीसे (लैटिन में प्लंबम / Plumbum) का विशेष प्रयोग होता है। वैसे अब टिन, जस्ते, तांबे, आदि अन्य धातुओं का प्रयोग बढ़ गया है।

नलकारी का सबसे अधिक प्रयोग तो जलस्रोत, नदी और कुओं से पानी लाकर घरों में विविध प्रकार के उपकरणों द्वारा वितरण करने में ही होता है। सड़क या गली में लगे मुख्य नल से हरेक इमारत के लिए पृथक्‌ वितरण नली लगाई जाती है। मुख्य नल से इस नली का जोड़ भूमि से लगभग ढाई फुट नीचे रखना अवश्यक होता है। घर के भीतर इस नली से जहाँ जहाँ घर में जल की आवश्यकता हो अन्य नलियाँ लगाई जाती हैं और जल निकालने के लिए टोंटी या चिलमची आदि लगाई जाती है। शौचकक्ष में जलबहाव संडास (Flush Latrine) के लिए एक अलग टंकी घर की छत पर लगाई जाती है जिससे शौचकक्ष के लिए पानी हर समय सुलभ रहे।

वर्षा का या अन्य फालतू पानी घर से बाहर निकालने के लिए ढलवाँ लोहे के नल दीवार के साथ लगाए जाते हैं। शौचकक्ष के बाहर के नल भी जो दूषित हवा को निकालने के लिए लगाए जाते हैं ढलवाँ लोहे के 3फ़ फ़ व्यास के होते हैं। पाश्चात्य ढंग के घरों में हरेक शयनकक्ष के साथ स्नानागार और शौचकक्ष होते हैं। दीवारों के ऊपर लगे नल बुरे दिखाई देने के कारण उन्हें दीवारों में झिरी खोदकर भीतर दबा दिया जाता है और ऊपर पलस्तर करके रंगरोगन कर दिया जाता है।

गैस या गरम पानी वहन करनेवाली नली इस्पात या पिटवाँ लोहे की बनाई जाती है और उसके उसके चूड़ीदार जोड़ों में सीसे और तेल का मिश्रण भरा जाता है। अधिकतर इनको भी दीवार में छिपा दिया जाता है।

बाहरी कड़ियाँ
-------------

* ATSDR Case Studies in Environmental Medicine: Lead Toxicity U.S. Department of Health and Human Services
**दरभंगा कॉलोनी** इलाहाबाद, भारत का एक पड़ोसी क्षेत्र है। यह पूर्व में दरभंगा के शाही परिवार के स्वामित्व में था । यह अभी भी लोथर महल कॉलोनी में है । दरभंगा कॉलोनी ने भारत के स्वतंत्रता आंदोलन में एक महत्वपूर्ण भूमिका निभाई। भारतीय राष्ट्रीय कांग्रेस के 4थे और 8वें वार्षिक सम्मेलन यहाँ आयोजित किया गया था ।

स्थान
-----

शहर में अपनी केंद्रीय स्थान के साथ जॉर्ज टाउन से इसकी सीमाए मिलती हैं, अन्य स्थानों में सिविल लाइन्स, कर्नलगंज, रामबाग बहुत कम दूरी पर है।

संस्कृति
--------

दरभंगा कॉलोनी पूजा समिति द्वारा आयोजित दुर्गा पूजा समारोह इलाहाबाद की सर्वश्रेष्ठ घटनाओं में से एक है जो लाखों श्रद्धालुओं को आकर्षित करती है ।कुम्भ के बाद यह लोगों की सबसे बड़ी ढेर के रूप में स्वीकार किया जाता है।

लोथर महल
--------

यह महल पहले **दरभंगा महल** के रूप में जाना जाता था। तत्कालीन दरभंगा के महाराजा लक्ष्मेश्वर सिंह का आवासीय इमारत है। उन्होने लोथर महल एक बड़ी संपत्ति के रूप में जाना जाता था और भारतीय राष्ट्रीय कांग्रेस को वहां अपना सम्मेलन आयोजित करने की अनुमति दी, इस संपत्ति का नाम बदल दिया गया। कांग्रेस का वार्षिक सम्मेलन 28 दिसम्बर, 1892 को दरभंगा महल के व्यापक आधार पर आयोजित किया गया, जिसे अब दरभंगा कॉलोनी कहा जाता है। बाद में आजादी के बाद भारत सरकार को दान दिया गया और दरभंगा हाउस का निर्माण किया गया। के वार्षिक सम्मेलन के कांग्रेस के 1892 में आयोजित किया गया था पर 28 दिसंबर, 1892 में व्यापक आधार के दरभंगा महल, अब के रूप में जाना जाता दरभंगा कॉलोनी है ।  यह बाद में दान करने के लिए भारत सरकार ने आजादी के बाद और दरभंगा हाउस का निर्माण किया गया था.

संदर्भ
------

1. ↑  The Congress – First Twenty Years; Page 38 and 39
2. ↑  How India Wrought for Freedom: The story of the National Congress Told from the Official records (1915) by Anne Besant.
3. ↑  Indian Politics Since the Mutiny by Sir Chirravoori Yajneswara Chintamani
|  |  |
| --- | --- |
|  | ***नारा*** को विक्षनरी में देखें जो एक मुक्त शब्दकोश है।  |

**नारा** का शाब्दिक अर्थ **उद्घोष/बुलंद आवाज़** है। एक **नारा** एक यादगार आदर्श वाक्य या वाक्यांश है जिसका उपयोग एक कबीले, राजनीतिक, व्यावसायिक, धार्मिक और अन्य संदर्भ में एक विचार या उद्देश्य की दोहरावदार अभिव्यक्ति के रूप में किया जाता है, जिसका लक्ष्य जनता या अधिक परिभाषित लक्ष्य समूह के सदस्यों को राजी करना है।

नारे सामाजिक आंदोलनों के लिए बहुत प्रभावी हथियार हैं। इनमें असंख्य लोगों की भावनाओं को जाग्रत उत्तेजित और आदोलित करने की शक्ति होती है। जब लोग सैकड़ों हजारों या लाखों की संख्या में इकट्ठे होते हैं तो ये बहुत जोशीली भाषा में अपने भाव प्रकट करते हैं। वहाँ उपस्थित आम लोग, जिनका उस आंदोलन से कोई लेना-देना नहीं होता वे भी भावनाओं में बहकर उनके साथ नारे लगाने लगते हैं या उनकी भावनाओं का समर्थन करने लगते हैं। जो लोग समर्थक या आंदोलनकारी होते हैं, वे तो उन नारों को सुनकर आँधी और तूफान बन जाते हैं और कुछ भी करने को तैयार हो जाते हैं। यहाँ तक कि अपना जीवन भी अर्पित कर देते हैं।

भारत की आजादी में भी हमारे क्रांतिकारी वीरों के द्वारा दिए गए नारों ने महत्वपूर्ण भूमिका निभाई। जब सुभाष चन्द्र बोस ने नारा दिया- "**तुम मुझे खून दो, मैं तुम्हें आजादी दूंगा"** तो इस नारे को सुनकर हमारे देश के अनगिनत नर-नारियों ने अपनी धन-संपत्ति और जीवन तक कुर्बान कर दिया। महात्मा गाँधी ने नारा दिया- "**करो या मरो**"। इस नारे ने भारतवासियों को अपना सब कुछ बलिदान करने की प्रेरणा दी।

नारा-लेखन की विशेषताएँ
----------------------

प्रभावी एवं आकर्षक नारा हेतु निम्नलिखित विशेषताओं का होना आवश्यक हैं:

1. **संक्षिप्तता एवं सरलता**— नारा लेखन की अत्यंत महत्त्वपूर्ण विशेषता है। यह दो या चार पंक्तियों वाला होना चाहिए, जिससे यह लोगो के स्मृति पटल पर अपनी अमिट छाप छोड़ सके।

2 **लयात्मकता**: नारा-लेखन करते समय लयात्मक शब्दों का प्रयोग किया जाना चाहिए। लयबद्ध तथा तुकात शब्दों का चयन नारा लेखन को प्रभावी एवं आकर्षक बनाने में सक्षम होता है।

3. **विषय से संबद्धता**: नारा-लेखन करते समय इस बात का विशेष ध्यान रखना चाहिए कि वह विषय से पूर्णरूप से संबद्ध हो। अतः जिस विषय पर नारा लिखा जा रहा है, वह विषय पूर्णतः स्पष्ट होना चाहिए, जिससे नारा-लेखन में लेखक अपनी बात को स्पष्ट रूप से प्रकट कर सकें।

4. **सार्थकता**: नारा लेखन की महत्त्वपूर्ण विशेषता है। नारा-लेखन में उचित एवं सार्थक अभिव्यक्ति क्षमता का होना

कुलचिह्न में नारे
-----------------

कुलचिह्नों में, विशेषतः स्कॉटिश कुलचिह्नों में नारों का इस्तेमाल उसी तरह होता है, जैसे कि आदर्श-वाक्य प्रयुक्त होते हैं। जहां आदर्श-वाक्यों के कई अलग मूल हो सकते हैं, वहीं नारों का उद्गम, रणनाद या युद्ध-घोष के रूप में या उनका प्रतिनिधित्व करने के लिए हुआ माना जाता है। वे आम तौर पर हथियारों के आवरण पर चोटी के ऊपर प्रदर्शित होते हैं।

इन्हें भी देखें
---------------

* विज्ञापन नारे
* राजनीतिक नारों की सूची

सन्दर्भ
-------
**नियोजीन कल्प** (Neogene period) पृथ्वी के भूवैज्ञानिक इतिहास में एक कल्प था जो आज से 2.303 करोड़ वर्ष पहले आरम्भ हुआ और 25.88 लाख वर्ष पहले अंत हुआ। यह दृश्यजीवी इओन (Phanerozoic) के नूतनजीवी महाकल्प (Cenozoic) का एक कल्प था। इस से पहले पेलोयोजीन कल्प (Paleogene) आया और इसके बाद चतुर्थ कल्प (Quaternary) आरम्भ हुआ, जो आज तक चल रहा है। नियोजीन कल्प में पक्षियों व स्तनधारियों ने अपना आधुनिक रूप ले लिया था और मानव की पूर्वज मानवनुमा (होमिनिड) जातियाँ अफ़्रीका में उत्पन्न हुई।

नियोजीन कल्प के युग
-------------------

नियोजीन कल्प को दो भूवैज्ञानिक युगों में विभाजित करा जाता है:

* अतिनूतन युग (Pliocene)
* मध्यनूतन युग (Miocene)

इन्हें भी देखें
---------------

* भूवैज्ञानिक कल्प
* नूतनजीवी महाकल्प (Cenozoic)
* चतुर्थ कल्प (Quaternary)

सन्दर्भ
-------

1. ↑  Lourens, L. Hilgen, F. Shackleton, N.J. Laskar, J. Wilson, D. (2004) "The Neogene Period". In: Gradstein, F. Ogg, J. Smith, A.G. (Eds.), Geologic Time Scale Cambridge University Press, Cambridge.
2. ↑  Cohen, K.M.; Finney, S.; Gibbard, P.L. (2015), International Chronostratigraphic Chart Archived 2015-04-02 at the Wayback Machine (PDF), International Commission on Stratigraphy.
दरभंगा घराने की उत्पत्ति सेनिया घराने के दरबारी गायक तानसेन के उत्तराधिकारी सदारंग (नेमत खां) के पुत्र भूपत खां (महारंग) से दरभंगा घराने के प्रवर्तक स्वर्गीय पंडित राधा कृष्ण एवं कर्ता राम मलिक द्वारा हुई है। घराने के स्तंभ दोनों भाई घटारों (हाजीपुर) के बाशिंदा होते हुए ग्वालियर जाकर ध्रुपद की शिक्षा लगभग 30 वर्षों तक प्राप्त की थी। वस्तुतः यह संगीत जीवी जाति के ही वंशज हैं तथा इस घराने के मल्लिक गायक ब्राह्मण कहलाते हैं। घराने के दोनों बंधुओं स्वर्गीय पंडित राधा कृष्ण करता राम ने अपने कठिन रियाज और साधना से 6 रागों की सिद्धि प्राप्त की जिसके फलस्वरूप इन रागों पर इनका अधिकार था। ये राग हैं:भैरव, मालकोंश, दीपक, मेघ-मल्हार, श्री, हिंडोल। एक बार की घटना है दरभंगा क्षेत्र में काफी दिनों से वर्षा नहीं हो रही थी, जिसके कारण वहां दुर्भिक्ष फैल गया था। अनेक उपाय एवं प्रयास से लोग असफल रहे और तब इन दोनों भाइयों से आग्रह किया गया कि क्या आप लोग गाकर पानी बरसा सकते हैं? अगर ऐसा हुआ तो बड़ी कृपा होगी। भगवती की 6 घंटा पूजा के बाद दोनों भाइयों ने दरबार में राग मेघ-मल्हार का गायन शुरू किया एवं गायन का अंत होते-होते मल्हार ने अपना प्रभाव छोड़ा और 3 घंटे तक लगातार बारिश होती रही। अंत में सभी की विनती हुई कि गायन को विराम दिया जाए,पूरा क्षेत्र जलमग्न हो गया है। इस प्रकार एक अविस्मरणीय प्रमाण है। इस संगीत चमत्कार से प्रभावित होकर तत्कालीन दरभंगा नरेश महाराज माधव सिंह ने उन्हें राज गायक के रूप में नियुक्त करते हुए अमता ग्राम सहित तीन मौजा 1100 सौ एकड़ जमीन पुरस्कार स्वरूप दिया था।

बाद की पीढ़ियों में एक से एक धुरंधर संगीत सिद्धस्थ नाम महत्वपूर्ण है। जिनमें सिद्ध कला साधक पंडित क्षितिपाल मल्लिक जी का विशेष रूप में तथा योग्य कला साधक एवं रचनाकार स्वर्गीय पंडित राजितराम मल्लिक के मुख्य दो शिष्य स्वर्गीय पंडित सुखदेव मल्लिक एवं दरभंगा राज गायक के रूप में स्वर्गीय पंडित राम चतुर मल्लिक ने अपनी साधना एवं योग्यता से इस घराने की स्थापना एवं पहचान बनाई। पंडित सुखदेव मल्लिक योग्य गायक थे जिन्होंने अपने छोटे पुत्र पंडित विदुर मल्लिक को संगीत की शिक्षा दी जो विश्व में ख्यातिलब्ध हुए। पद्मश्री रामचतुर मल्लिक ने महाराजाधिराज कामेश्वर सिंह के एडीसी के रूप में देश विदेश में इस घराने की गायकी का परिचय कराया। इसी घराने के पंडित विष्णु देव पाठक के शिष्य पंडित रामआशीष पाठक भी पखावज के प्रकांड विद्वान थे। इसी कड़ी में महान संगीतज्ञ पंडित विदुर मलिक में अंतरराष्ट्रीय स्तर पर अपने घराने में महत्वपूर्ण भूमिका निभाया।

वर्तमान में इनके जेष्ठ पुत्र एवं शिष्य पंडित राम कुमार मल्लिक दरभंगा घराने के वरिष्ठ ध्रुपद गायक के रूप में 12 वीं पीढ़ी का प्रतिनिधित्व कर रहे हैं। दूसरे पुत्र डॉ पंडित प्रेम कुमार मल्लिक इसी पीढ़ी के एक द्रुपद साधक के रूप में अपना महत्वपूर्ण योगदान प्रयागराज इलाहाबाद में रहते हुए संगीत विश्वविद्यालय के विभागाध्यक्ष के रूप में दे रहे हैं। इसके बाद की पीढ़ी में यानी 13 वीं पीढ़ी में भी राष्ट्रीय और अंतरराष्ट्रीय स्तर युवा कलाकार इनके पुत्र एवं शिष्य इस घराने को आगे बढ़ा रहे हैं।
हार्ड डिस्क **प्लाटर** या हार्ड डिस्क में लगी हुई धातु की थाल एलुमिनियम या शीशे जैसे सख्त धातु से बना वह गोल चक्र है जिसपर चुंबकीय पदार्थ का लेप लगाया गया होता है। यह हार्ड डिस्क ड्राइव में आंकड़ों को लम्बे समय के लिये सहेजने के काम आता है। यह गोल चक्र थाली या प्लेट जैसा दिखता है। हार्ड डिस्क में कई प्लेटें एक के ऊपर एक लगी होती हैं जो कि एक तकले कि धुरी पे टिकी होती हैं। एक प्लाटर पर दोनो तरफ आंकणों को लिखा जा सकता है। इसके लिए हर प्लाटर के लिये लिखने पढने वाली २ नोक (अंग्रेज़ी: Read-Write Head) चाहिये, एक ऊपर कि तरफ और एक नीचे की तरफ।

हार्ड डिस्क में एक के उपर एक लगि हुई धातु कि प्लेटें (प्लाटर)
संगणक के शुरु होने पर ये प्लेटें घुमने लगती हैं। प्रति मिनट ये कितने चक्कर घुमती हैं यह हार्ड डिस्क के मॉडेल पर निर्भर करता है। ये प्लेटें लगभग ७२०० चक्र प्रति मिनट कि गति से घूम सकती हैं। प्लाटर पर आंकणों को विभिन्न पटरियों (ट्रैक), क्षेत्रों (सेक्टर) व बेलनाकार पटरियों (सिलिन्डर) में सहेजा जाता है।

रेखांकन
-------

हर प्लाटर कि चुम्बकीय परत छोटे छोटे माइक्रो मीटर के आकार के चुम्बकिय खंडों में विभाजित होते हैं, जिन्हें सूचना कि एक बाइनरी इकाई को दर्शाने के लिए उपयोग किया जाता है। २००६ में प्लाटर पर एक चुम्बकिय खण्ड २००-२५० नैनोमीटर के चौडाई के आकार के होते थे जिसमें प्रति वर्ग इंच १०० अरब बिट आंकणे लिखे जा सकते थे।

संदर्भ
------

1. ↑  "प्लाटर क्या है?". मूल से 25 मार्च 2015 को पुरालेखित. अभिगमन तिथि 18 मार्च 2015.
2. ↑  "प्लाटर पटरियों पर बेलनाकार क्षेत्र।". मूल से 22 मार्च 2015 को पुरालेखित. अभिगमन तिथि १८ मार्च २०१५.
3. ↑  ascdata.com. "हार्ड डिस्क प्लाटर ([[अंग्रेज़ी भाषा|अंग्रेज़ी]]: Hard Disk Platters[[Category:खास उद्धृत अंग्रेज़ी भाषा पाठ वाले लेख]])". मूल से 2 अप्रैल 2015 को पुरालेखित. अभिगमन तिथि 18 मार्च 2015. URL–wikilink conflict (मदद)
**धनंजय** (बंगाली: ধনঞ্জয় ) अरिंदम सिल द्वारा निर्देशित और एसवीएफ एंटरटेनमेंट के बैनर तले श्रीकांत मोहता और महेंद्र सोनी द्वारा निर्मित 2017 की भारतीय बंगाली भाषा की ड्रामा फिल्म है। मिमी चक्रवर्ती, अनिर्बन भट्टाचार्य और कौशिक सेन की विशेषता वाली फिल्म धनंजय चटर्जी की कहानी है, एक सुरक्षा गार्ड को एक छात्रा के बलात्कार और हत्या के लिए फांसी दी जाती है। फिल्म 11 अगस्त 2017 को रिलीज हुई थी।

कथानक
-----

धनंजय की कहानी वर्ष 1990 में हुई हेतल पारेख की जघन्य हत्या के आरोपी धनंजय चटर्जी की दोषस िद्धि पर आधारित है। परिस्थितिजन्य साक्ष्यों के आधार पर और मृतक मां के बयान के आधार पर धनंजय चटर्जी सुरक्षा गार्ड, को 15 अगस्त 2004 के शुरुआती घंटों में मार डाला गया और मौत के घाट उतार दिया गया, 14 साल तक कारावास की सजा काटने के बाद और देश में अदालत के सभी स्तरों पर अपील करने के बाद; और अंत में, भारत के राष्ट्रपति के लिए।

पात्र
-----

* धनंजय चटर्जी के रूप में अनिर्बन भट्टाचार्य
* लोक अभियोजक के रूप में कंचन मलिक
* कौशिक सेन शिवराज चौधरी, अधिवक्ता के रूप में
* मिमी चक्रवर्ती एडवोकेट काव्या सिन्हा के रूप में
* धनंजय के पिता के रूप में परन बंदोपाध्याय
* अनुषा विश्वनाथन हेमा पारेख के रूप में
* सुरभि पारेख के रूप में सुदीप्त चक्रवर्ती
* दिलीप दवे
* दीपांजन घोष
* बचाव पक्ष के वकील के रूप में मीर अफसर अली

इन्हें भी देखें
---------------

धनंजय चटर्जी

बाहरी कड़ियाँ
-------------

सन्दर्भ
-------
**ताँका** (短歌) जापानी काव्य की कई सौ साल पुरानी काव्य विधा है। इस विधा को नौवीं शताब्दी से बारहवीं शताब्दी के दौरान काफी प्रसिद्धि मिली। उस समय इसके विषय धार्मिक या दरबारी हुआ करते थे। हाइकु का उद्भव इसी से हुआ।

इसकी संरचना ५+७+५+७+७=३१ वर्णों की होती है। एक कवि प्रथम ५+७+५=१७ भाग की रचना करता था तो दूसरा कवि दूसरे भाग ७+७ की पूर्त्ति के साथ शृंखला को पूरी करता था। फिर पूर्ववर्ती ७+७ को आधार बनाकर अगली शृंखला में ५+७+५ यह क्रम चलता; फिर इसके आधार पर अगली शृंखला ७+७ की रचना होती थी। इस काव्य शृंखला को रेंगा कहा जाता था। 

इस प्रकार की शृंखला सूत्रबद्धता के कारण यह संख्या १०० तक भी पहुँच जाती थी। ताँका पाँच पंक्तियों और ५+७+५+७+७=३१ वर्णों के लघु कलेवर में भावों को गुम्फित करना सतत अभ्यास और सजग शब्द साधना से ही सम्भव है।
इसमें यह भ्रम नहीं होना चाहिए कि इसकी पहली तीन पंक्तियाँ कोई स्वतन्त्र हाइकु है। इसका अर्थ पहली से पाँचवीं पंक्ति तक व्याप्त होता है।

ताँका का शाब्दिक अर्थ है लघुगीत अथवा छोटी कविता। लयविहीन काव्यगुण से शून्य रचना छन्द का शरीर धारण करने मात्र से ताँका नहीं बन सकती। साहित्य का दायित्व बहुत व्यापक है। अत: ताँका को किसी विषय विशेष तक सीमित नहीं किया जा सकता।

सन्दर्भ
-------

1. ↑  Ueda, Makoto. *Modern Japanese Tanka*. NY: Columbia University Press, 1996. p1. ISBN 978-0-231-10433-3
2. ↑  Keene, Donald. *A History of Japanese Literature: Volume 1*. NY: Columbia University Press, 1999. p98, 164. ISBN 978-0-231-11441-7

| * दे
* वा
* सं
**जापानी साहित्य** |
| --- |
| जापानी काव्य | हाइकु ।तांका । चोका । वाका । सेर्न्यू |  |
| जापानी गद्य | हाइबुन |
| प्रमुख साहित्यकार | मात्सुओ बाशो ।तावाबाका बोशा । ताकाहामा कियोशी । योसा बुसोन । नाकाचुका इप्पेकिरो । इस्सा । मासाओका शिकि। मिजुहारा शुओशी । सोज़ो हेन्जो । काकि नो मोतो नो हितोमारो। ओनो नो कोमाचि । ओतोमो याकामोचि |
| पुस्तके | मान्योशू |
| चित्रकारिता | हाइगा |



| * दे
* वा
* सं
**जापानी कवि** |
| --- |
| मात्सुओ बाशो ।तावाबाका बोशा । ताकाहामा कियोशी । योसा बुसोन । नाकाचुका इप्पेकिरो । इस्सा । मासाओका शिकि। मिजुहारा शुओशी । सोज़ो हेन्जो । काकि नो मोतो नो हितोमारो। ओनो नो कोमाचि । ओतोमो याकामोचि |
**पश्चिम वर्जीनिया की मुहर** सितम्बर 1863 में अपनाई गई थी। मुहर के बीच में एक पत्थर का चित्र है जिसपर जून 20, 1863 लिखा हुआ है जो कि पश्चिम वर्जीनिया के अमेरिकी संघ में शामिल होने की तारीख है। पत्थर के सामने दो रायफल और एक स्वतन्त्रता टोपी रखी हुई है जो राज्य के लोगों द्वारा स्वतन्त्रता की लडाई के महत्व को दर्शाती है। पत्थर के दोनों ओर खडे दो व्यक्ति कृषि और उद्योग को प्रतिबिंबित करते हैं। पश्चिम में एक किसान जौ के ढेर के पास हल और कटार के साथ खडा है। दूसरी ओर एक खदानकर्मी कुदाल के साथ खडा है जिसके पीछे हथौडा रखा है। बाहरी पट्टी पर "State of West Virginia" पश्चिम वर्जीनीया का राज्य और राज्य का ध्येय वाक्य "Montani Semper Liberi", ("पर्वत हमेशा स्वतंत्र होते हैं"; राज्य का उपनाम "माउंटेन स्टेट" है) लिखे हुए हैं। मुहर के पीछे का हिस्सा राज्यपाल की आधिकारिक मुहर है।

ध्येय वाक्य
-----------

*Montani Semper Liberi* (लैटिन अर्थ "पर्वत हमेशा स्वतंत्र होते हैं") पश्चिम वर्जीनिया के राज्य का आधिकारिक ध्येय वाक्य है। यह पश्चिम वर्जीनिया के आधिकारिक ध्येय वाक्य के रूप में राज्य के संविधान के लेख II, भाग 2-7 में सन 1872 में अपनाया गया था। लेख के अनुसार *"राज्य की वर्तमान मुहर, "Montani Semper Liberi," पश्चिम वर्जीनिया की महान मुहर होगी, और राज्य के राज्यपाल के पास कानून के अनुसार आधिकारिक उपयोग करने के लिये रखी जायेगी।"*. राज्य की मुहर बनाने वाले कलाकार जोसेफ़ एह डिस डेबार के द्वारा ही यह वाक्य सुझाया गया था।

* राज्य के झंडे पर उपयोग होने वाली मुहरराज्य के झंडे पर उपयोग होने वाली मुहर
* पश्चिम वर्जीनिया के राज्यपाल की मुहरपश्चिम वर्जीनिया के राज्यपाल की मुहर

इन्हें भी देखें
---------------

* संयुक्त राज्य अमेरिका का कुल-चिह्न
* संयुक्त राज्य अमेरिका की मुहरें
* पश्चिम वर्जीनिया का झंडा

सन्दर्भ
-------

1. ↑  "West Virginia Statistical Information" (PDF). State of West Virginia. मूल (PDF) से 22 दिसंबर 2016 को पुरालेखित. अभिगमन तिथि 2014-06-20.
2. ↑  "संग्रहीत प्रति". मूल से 10 अगस्त 2016 को पुरालेखित. अभिगमन तिथि 22 जून 2016.
3. ↑  "Constitution of West Virginia". West Virginia Legislature. मूल से 5 अक्तूबर 2015 को पुरालेखित. अभिगमन तिथि 2014-06-20.

बाहरी कड़ियाँ
-------------

* The Great Seal of the State of West Virginia